Document ID: /roh_data/filtered/fineweb-2-filterrobots_roh.jsonl.gz/32379

L'Engiadinais ha discurì da la pli gronda parti da skis da l'onn ed accentuà, ch'in pajais fanatic da skis sco la Finlanda e che haja l'experientscha da millis occurrenzas haja las meglras premissas per in campiunadi plain success. La Finlanda festivescha quest'onn er anc il giubileum da 100 onns.
A la ceremonia d'avertura han sper Gian Franco Kasper er pledà il president da la Finlanda, Sauli Niinistö, ed il president dal IOC, Thomas Bach.
Fin ils 5 da mars curran e siglian 700 atletas ed atlets ord 61 pajais en 21 concurrenzas per medaglias. La delegaziun svizra è vegnida manada da Nathalie von Siebenthal che ha purtà la bandiera.
L'emprima concurrenza è il suentermezdi: Il sprint en la disciplina skating.
Per la Svizra cumbattan per medaglias ed onur Laurien Van der Graaf, Nadine Fähndrich, Roman Furger e Jovian Hediger.
RR novitads 06:00